CELEX: 62012FN0037
Language: el
Date: 2012-03-16 00:00:00
Title: Υπόθεση F-37/12: Προσφυγή της 16ης Μαρτίου 2012 — ΖΖ κατά ΕΤΕπ

23.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 184/24
            
         Προσφυγή της 16ης Μαρτίου 2012 — ΖΖ κατά ΕΤΕπ
   (Υπόθεση F-37/12)
   2012/C 184/52
   Γλώσσα διαδικασίας: η ιταλική
   
      Διάδικοι
   
   
      Προσφεύγων: ΖΖ (εκπρόσωπος: L. Isola, δικηγόρος)
   
      Καθής: Ευρωπαϊκή Τράπεζα Επενδύσεων
   
      Αντικείμενο και περιγραφή της διαφοράς
   
   Αφενός, ακύρωση του εγγράφου με το οποίο ο Πρόεδρος της ΕΤΕπ απέρριψε, κατόπιν εκθέσεως της ομάδας «Dignity at work», την υποβληθείσα από τον προσφεύγοντα καταγγελία για ηθική παρενόχληση. Αφετέρου, ακύρωση της γνώμης της προαναφερθείσας ομάδας κατά το μέρος που δεν διαπίστωσε ότι ο προσφεύγων υπέστη ηθική παρενόχληση
   
      Αιτήματα του προσφεύγοντος
   
   Ο προσφεύγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει το έγγραφο της 20ής Δεκεμβρίου 2011 κατά το μέρος που ο Πρόεδρος της ΕΤΕπ, πέραν του ότι δεν έλαβε κανένα μέτρο όσον αφορά την ηθική παρενόχληση την οποία υφίσταται ο προσφεύγων επί είκοσι έτη, έκρινε ότι μπορεί να τον απειλήσει προκειμένου να δεχθεί αναντίρρητα την καταπίεση και τους εκφοβισμούς που υφίσταται σε καθημερινή βάση, εκκινώντας με την απόρριψη της τρίτης εκ των ασκηθεισών ενώπιον της επιτροπής έρευνας προσφυγών·
            
         
               —
            
            
               να ακυρώσει την έκθεση και τα πορίσματα που ενέκρινε στις 26 Οκτωβρίου 2011 η προαναφερθείσα επιτροπή έρευνας κατά το μέρος που η εν λόγω επιτροπή:
               
                           —
                        
                        
                           όρισε ανεπαρκώς την έννοια της ηθικής παρενοχλήσεως και δεν απάντησε στην καταγγελία του προσφεύγοντος, με αποτέλεσμα η πράξη που εξέδωσε η ΕΤΕπ να είναι στο σύνολό της ανεπαρκής·
                        
                     
                           —
                        
                        
                           απέρριψε την προσφυγή χωρίς να αναφερθεί στην εφαρμοσθείσα νομοθεσία·
                        
                     
                           —
                        
                        
                           δεν απέδειξε ότι διεξήγαγε τις προβαλλόμενες έρευνες και παρέλειψε να εκθέσει τόσο τα καταγγελθέντα από τον προσφεύγοντα πραγματικά περιστατικά όσο και την αιτιολογία που προέβαλε η ΕΤΕπ·
                        
                     
         
               —
            
            
               να ακυρώσει όλες τις συναφείς, προηγούμενες ή επόμενες, πράξεις μεταξύ των οποίων συγκαταλέγονται βεβαίως οι πράξεις εκείνες που χρησιμοποιήθηκαν από την επιτροπή έρευνας όσον αφορά την ηθική παρενόχληση, οι οποίες ζητήθηκαν άνευ αποτελέσματος στις 21 Δεκεμβρίου 2011 και απορρίφθηκαν στις 6 Ιανουαρίου 2012·
            
         
               —
            
            
               να καταδικαστεί η Ευρωπαϊκή Τράπεζα Επενδύσεων στα δικαστικά έξοδα.